TRUE ออกหุ้นกู้ 6 พันลบ.ลุยขายสถาบัน 17 ต.ค. นำเงินใช้หนี้-ทุนหมุนเวียน
TRUE ออกหุ้นกู้ 6 พันลบ.ลุยขายสถาบัน 17 ต.ค. นำเงินใช้หนี้-ทุนหมุนเวียน
TRUE ออกหุ้นกู้ 6 พันลบ. ลุยขายสถาบัน 17 ต.ค. นำเงินใช้หนี้-ทุนหมุนเวียน
15 ต.ค. 2562

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 6/2562 มูลค่าไม่เกิน 6,000 ล้านบาท
หุ้นกู้ชุดที่ 1 มูลค่าไม่เกิน 2,640 ล้านบาท อายุ 1 ปี 3 เดือน ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 3.00 ต่อปี ชำระดอกเบี้ยทุกๆ 3 เดือนตลอดอายุหุ้นกู้
หุ้นกู้ชุดที่ 2 มูลค่าไม่เกิน 3,360 ล้านบาท อายุ 2 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 3.40 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
ทั้งนี้ บริษัทเสนอขายหุ้นกู้ให้แก่ผู้ลงทุนสถาบันในวันที่ 17 ต.ค.62 โดยมีธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ เป็นผู้จัดการการจัดจำหน่ายหุ้นกู้
ด้านบริษัท ทริสเรทติ้ง จำกัด จัดอันดับความน่าเชื่อถือหุ้นกู้ที่ “BBB+” แนวโน้ม “คงที่” เมื่อวันที่ 8 ต.ค.62
ทั้งนี้ บริษัทมีวัตถุประสงค์จะนำเงินที่ได้รับจากการเสนอขายหุ้นกู้ในครั้งนี้ไปเพื่อชำระคืนหนี้คงค้างของบริษัท ได้แก่หนี้หุ้นกู้ที่จะครบกำหนดไถ่ถอนในเดือน พ.ย.62 มูลค่าไม่เกิน 6,000 ล้าบาท และ/หรือใช้ในการประกอบธุรกิจทั่วไปของบริษัท และ/หรือ การลงทุนหรือเพื่อการขยายธุรกิจของบริษัท และบริษัทย่อย ในกิจการที่เกี่ยวข้องกับการดำเนินธุรกิจในปัจจุบันของบริษัท ซึ่งรวมถึงธุรกิจ.โทรคมนาคม การให้บริการโทรศัพท์เคลื่อนที่ และการให้บริการด้านดิจิตอล
 